ગત વર્ષે સમગ્ર રાજ્યમાં હાહાકાર મચાવનાર સ્વાઇન ફ્લૂએ આ વર્ષે પણ ધીમે ધીમે શહેર આખાને અજગરી ભરડામાં કસવાનું શરૂ કરી દીધું છે. 20 દિવસ પહેલા રાંદેરમાંથી સિઝનના પ્રથમ પોઝિટિવ કેસ સાથે સામે આવેલા સ્વાઇન ફ્લૂના છેલ્લા બે દિવસમાં વધુ 5 કેસ પોઝિટિવ નોંધાતાં પાલિકાનો આરોગ્ય ‌વિભાગ દોડતો થઈ ગયો છે. ખાસ કરીને શહેરના પોશ વિસ્તાર ગણાતા સિટીલાઇટ, ભટાર અને વેસુ જેવા વિસ્તારમાંથી સૌથી વધુ 5 કેસ પોઝિટિવ નોંધાયા છે. આ સાથે શહેરમાં આ સીઝનમાં કુલ પોઝિટિવ કેસોની સંખ્યા 16 થઈ ગઈ છે.